open-index/open-wikipedia-markdown huggingface dataset:
Ռեմ Երմոլին

**Ռեմ Երմոլին** (, ), ռուս և խորհրդային նկարիչ։ ՌԽՖՍՀ ժողովրդական նկարիչ (1985 թվական), Կոմի Հանրապետության ժողովրդական նկարիչ (1980 թվական), Կոմի Հանրապետության պետական մրցանակի դափնեկիր (1972 թվական)։ Գեղանկարիչ է։

## Կենսագրություն
Ծնվել է Լենինգրադում, սովորել է Լենինգրադի գեղարվեստա–գծանկարչական, մանկավարժական ուսումնարան (1947–1951 թվական) և Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի (1954–1960 թվական) Վիկտոր Օրեշնիկովի գեղանկարչության ֆակուլտետում։ 1962 թվականից դարձել է Լենինգրադի նկարիչների միության անդամ։ Ուսումը ավարտելուց հետո ապրել և աշխատել է Կոմի Հանրապետությունում, զբաղեցրել է հանրապետական բաժանմունքի նկարիչների միության նախագահի պաշտոնը (1970–1986 թվական)։ Աշխատել է տարբեր ժանրերով, բայց հիմնականը համարվում է թեմատիկ նկարը և դիմանկարը։ Ստեղծագործության մեջ առաջատար թեմաներն են եղել Կոմի հանրապետության մարդիկ և նրանց աշխատանքային օրերը, հյուսիսի բնությունը։ Առավել հայտնի է Ուստ-Ցիլեմսկի աշխատանքների ցիկլը, որի համար 1972 թվականին Կոմի հանրապետության կողմից պետական մրցանակ է ստացել։ 1975 թվականին «Ուստ-Ցիլեմսկյան բլուրը» ստեղծագործական ցիկլը արժանացել է ԽՍՀՄ գեղարվեստի ակադեմիայի դիպլոմի։

## Ծանոթագրություններ

## Գրականություն
* *Республика Коми: Энциклопедия. Том 1. Сыктывкар, 1997 — стр. 426.*
* *Поповцева Э. К. Изобразительное искусство Республики Коми. 1943—2000. Сыктывкар, 2011.*

Կատեգորիա:Ռուս նկարիչներ
Իբադ Հուսեյնով

**Իբադ Մովսում օկլի Հուսեյնով** (, ), Ադրբեջանի զինված ուժերի գլխավոր սերժանտ, Ադրբեջանի Հանրապետության ազգային հերոս։

## Կենսագրություն
Իբադ Հուսեյնովը ծնվել է 1970 թվականին Խոջավենդի շրջանում։ Իբադ Հուսեյնովը ծառայել է Խորհրդային բանակում Ռուսաստանի Ամուր քաղաքի զորամասերից մեկում։ Իբադ Հուսեյնովը 1990 թվականին վերադարձել է Ադրբեջան։ Ստեղծել է տեղական ռազմական ինքնապաշտպանության ստորաբաժանումներ Խոջավենդի շրջանում։ Մասնակցել է առաջին Ղարաբաղյան պատերազմին։

1993 թվականի դեկտեմբերի 26-ին Իբադ Հուսեյնովը ծանր վիրավորվել է։ Հիվանդանոցը լքելուց անմիջապես հետո նա վերադարձել է առաջնագծում գտնվող իր զորամաս։

1994 թվականի հոկտեմբերի 9-ին նա պարգևատրվել է Ադրբեջանի Հանրապետության «Ադրբեջանի դրոշ» շքանշանով։

2010 թվականին Բաքվի «Ադրբեջանֆիլմ» կինոստուդիայում տեղի ունեցավ Իբադ Հուսեյնովին նվիրված «Զինվոր» վավերագրական ֆիլմի շնորհանդեսի արարողությունը։ Ֆիլմը նկարահանել է ռեժիսոր Էթիբար Մամեդովը։ 2016 թվականին ռեժիսոր Նաթիգ Նովրուզովը նկարահանել է «Հատուկ նշանակության Իբադ» գեղարվեստական ֆիլմը։

## Պարգևներ և կոչումներ
1994 թվականի հոկտեմբերի 9-ին պարգևատրվել է Ադրբեջանի Հանրապետության «Ադրբեջանի դրոշ» շքանշանով։

2015 թվականին պարգևատրվել է  Թուրքիայի ռազմավարական ուսումնասիրությունների կողմից «Պատվո» մեդալով։

2017 թվականին ԱՀ վետերանների կազմակերպության կողմից նրան շնորհվել է «Գեներալ Սամադ բեյ Մեհմանդարով» մեդալ։

Նախագահ Իլհամ Ալիևը 2020 թվականի դեկտեմբերի 9-ին նրան շնորհել է «Ադրբեջանի ազգային հերոս» կոչում։

## Ծանոթագրություններ
Կոտի (քաղաք)

, քաղաք Ճապոնիայում։ Սիկոկու կղզում գտնվող Կոտի պրեֆեկտուրայի վարչական կենտրոնն է և խոշորագույն բնակավայրը, որտեղ ապրում է այդ պրեֆեկտուրայի ամբողջ բնակչության 40%-ից ավելին։ 2016 թվականի ապրիլի 1-ի տվյալներով քաղաքի բնակիչների թիվը եղել է 332.059, բնակչության խտությունը կազմել է 1.100 մարդ/կմ2։ Քաղաքն ընդհանուր առմամբ զբաղեցնում է 309.22&nbsp;կմ2 տարածք։ Այստեղ լավ պայմաններ են ստեղծված սերֆինգով զբաղվելու համար։ Բնակավայրի խորհրդանիշերից է թյունոս ձկնատեսակից պատրաստվող մի խորտիկ՝ *katsuo tataki*-ն։

Տեղական ինքնակառավարման օրենքի հիման վրա Կոտին, ստանալով համապատասխան կարգավիճակ, 1998 թվականից ընդգրկվել է Ճապոնիայի կենտրոնական քաղաքների ցանկում։

## Ժողովրդագրություն
Կոտի քաղաքի բնակչության թվաքանակի փոփոխությունները 1970–2015 թթ.

## Քույր քաղաքներ

* Վուհու, Անհոյ, Չինաստան
* Սուրաբայա, Ինդոնեզիա
* Ֆրեզնո, ԱՄՆ
* Կիտամի, Ճապոնիա

## Կլիմա

## Պատկերասրահ

Kochi Japan.jpg|Գործարար թաղամասի համայնապատկերը
Urado, Kochi, Kochi Prefecture 781-0262, Japan - panoramio (2).jpg|
Kochi Castle08s3872.jpg|Ամրոցը
Obiyamachi.jpg|Կենտրոնական փողոցը
080229 Obiyamachi Street Kochi Kochi pref Japan01s.jpg|
Statue Sakamoto Ryouma.JPG|Սակամոտո Ռյոմայի հուշարձանը
Tosa-jinja28s3872.jpg|Տոսա սրբավայը
Kochi-STA.jpg|Կայարանը


## Ծանոթագրություններ

## Արտաքին հղումներ

*Կոտի քաղաքի պաշտոնական կայքէջը 
*Կոտի քաղաքի պաշտոնական կայքէջը 
* Kōchi Visitors and Convention Association official website
* Yosakoi Festival in Kōchi City NHK

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Lion

«**Lion**» , (**LION**), հարավկորեական գըրլ բենդ (G)I-DLE-ի երգը, որը մասնակցել է *Queendom* ռեալիթի շոուում։ Այն թողարկվել է 2019 թվականի հոկտեմբերի 25-ին։ *Queendom Final Comeback* ալբոմի հինգերորդ երգն է։ Երգի տեքստը գրվել է Չոն Սոյոնի կողմից, որը նույնպես գրել է երգ Big Sancho-ի հետ (Yummy Tone):

## Չարթեր

### Ամենամսյա չարրթ

## Հաղթանակներ
### Մրցանակներ և առաջադրումներ

## Ծանոթագրություններ

Կատեգորիա:2019 երգեր
Lip & Hip

**«Lip & Hip»** (), հարավկորեական երգչուհի և ռեփեր Հյոնայի երգը։ Այն, ինչպես Cube Entertainment թվային սինգլը թողարկվել է 2017 թվականի դեկտեմբերի 4-ին և տարածվել է LOEN Entertainment-ի միջոցով։

## Ստեղծագործություն
Երգը գրվել է Հյոնայի, Սքոթի, Big Sancho-ի և Սոն Յեն Չժինի կողմից, որոնցից վերջին երկուսը երգի պրդյուսերներն էին։ Այն *[[Billboard]]*-ի կողմից նկարագրվել է որպես պարային երգ, որը ներառում է հայտնի EDM-ը և հիփ-հոփ բիթերը, «որպեսզի տա ռեփ-տոն, իսկ միևնույն ժամանակ Հյոնաի երգեցողության հարվածը հնչում է որպես երգչախումբ»։

## Թրեք լիստ

## Չարթեր

## Ծանոթագրություններ

Կատեգորիա:2017 սինգլներ
Կատեգորիա:Երգեր այբբենական կարգով
Act. 1 The Little Mermaid

***Act. 1 The Little Mermaid*** (), հարավկորեական գըրլ բենդ *Gugudan*-ի դեբյուտային մինի ալբոմը։ Այն թողարկվել է 2016 թվականի հունիսի 28-ին` Jellyfish Entertainment լեյբլով և տարածվել CJ E&M-ի միջոցով։

## Նախադրյալներ և ռելիզ
Ալբոմը թողարկվել է 2016 թվականի հունիսի 28-ին Melon-ով և Հարավային Կորեային այլ կայքերով, նաև iTunes-ով, համաշխարհային շուկայի համար, որպես թվային բեռնում։

## Թրեք լիստ

## Չարթեր
### Շաբաթական չարթեր

### Ամսական չարթեր

## Ծանոթագրություններ

Կատեգորիա:2016 ալբոմներ
Կատեգորիա:Կորեերեն մինիալբոմներ
Լա Պալոմա (Ուրուգվայ)

**Լա Պալոմա** (), ծովափնյա առողջարանային ոչ մեծ քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է Ուրուգվայի ազգային թիվ 10 ավտոմայրուղու 244-րդ կիլոմետրի մոտակայքում՝ թիվ 15 ավտոմայրուղու հետ դրա հատման վայրի մոտ, մերձակա Լա Պեդրերա քաղաքից 8, Խոսե Ֆարո Իգնասիո քաղաքից՝ 53 կիլոմետր հեռավորության վրա, Ատլանտյան օվկիանոսի ափին։ Նույնանուն համայնքի վարչական կենտրոնն է։

## Պատմություն
Լա Պալոման հիմնադրվել է 1874 թվականի սեպտեմբերի 1-ին։ 1939-ի նոյեմբերի 8-ին բնակավայրն ստացել է *Pueblo*-ի (գյուղի), 1982-ի հոկտեմբերի 18-ին՝ *Ciudad*-ի (քաղաքի) կարգավիճակ։ 1940-ական թվականներին առողջարանային թաղամասերն ընդարձակվել են՝ ըստ անվանի ճարտարապետ Խուան Անտոնիո Սկասոյի պատրաստած-պլան-նախագծի։

Առողջարանային այս փոքր, խաղաղ քաղաքն ունի բազմաթիվ լողափեր, որոնց ընդհանուր երկարությունը կազմում է մոտավորապես քսան կիլոմետր։ Բնակավայրում մշտապես ապրողների թիվը շուրջ երեքուկես հազար է։ Ամռանը, հատկապես հունվար-փետրվար ամիսներին, հանգստացողների հսկայական հոսքի հաշվին բնակչության ընդհանուր թվաքանակը հասնում է մինչև երեսուն հազարի։

## Բնակչություն
2011 թվականի մարդահամարի տվյալներով Լա Պալոմայի մշտական բնակիչների թվաքանակը եղել է 3.495
, տների, բնակարանների, կացարանների թիվը՝ 4.633:

**Աղբյուրը՝** *Instituto Nacional de Estadística de Uruguay*

## Պատկերասրահ

Vista de La Paloma, desde el Faro de Cabo de Santa María.jpg|Քաղաքի համայնապատկերը
La Paloma Balconada.jpg|*Balconada* անվանումը կրող լողափը
Playa La Paloma.jpg|Լողափերից մեկը
Playa Surf.jpg|Սերֆինգիստների լողափը
Playa El Faro La Paloma.jpg|Փարոսի մերձակա լողափը
Faro de La Paloma.jpg|Լա Պալոմայի փարոսը


## Ծանոթագրություններ

## Արտաքին հղումներ
*INE Լա Պալոմայի հատակագիծը
*Tourist information for La Paloma

Կատեգորիա:Ուրուգվայի քաղաքներ
Կատեգորիա:Ուրուգվայի բնակավայրեր
Աղյուսի գործարան Տորտոսայում

**«Աղյուսի գործարան Տորտոսայում»** ( ), իսպանացի նկարիչ Պաբլո Պիկասոյի նկարը՝ ստեղծված 1909 թվականին։ Նկարը գտնվում է Էրմիտաժում։ Նկարի չափսերն էն՝  50,7 × 60,2 սմ։

Այն կապված է «աֆրիկական շրջան»-ի հետ և համարվում է կուբիզմի շրջանի աշխատանք։

## Գրախոսություն
«The Guardian» օրաթերթում Ջոնաթան Ջոնսը աշխատանքը անվանել է «Տպավորիչ» և նկատել է՝ *«փորձը, թե ինրպես կարելի է հեռացնել, պարզեցնել, ամրացնել և աբստրակցիայի ենթարկել ձևը,բայց ամեն դեպքում ստեղծել նկարը, որը այդքան էլ հեշտ չէ հիշել, բայց որը խորապես լցված է կյանքով»**:*

## Սեփականության պատմություն
Նկարը գտնվել է Փարիզում՝ Դանիել Անրի Կանվեյլերի և Սերգեյ Շուկինի պատկերասրահում։ 1918 թվականին Խորհրդային ազգային պատգամավորների դեկրետի հիման վրա Շուկինի պատկերասրահը ազգայնացվել է և մտել Նոր արևմտյան արվեստի թանգարանի կազմ։ 1948 թվականին թանգարանի լուծարվելուց հետո այս նկարը Էրմիտաժում համալրել է արևմտյան արվեստի գլուխգործոցների շարքը։

## Ծանոթագրություններ

## Արտաքին հղումներ
Էրմիտաժի կայքում նկարը

Կատեգորիա:1909 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Պաբլո Պիկասոյի նկարներ
Արշալույս Գյոզալյան

**Արշալույս Մնացականի Գյոզալյան** (), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ ԽՄԿԿ անդամ (1943):

## Կենսագրություն
Արշալույս Գյոզալյանը ծնվել է 1914 թվականին, Շամշադինի շրջանի Չինչին գյուղում։ Միջնակարգ կրթությունն ստացել է Բերդի դպրոցում։ 1935 թվականին Կամոյի քառամսյա ուսուցչական կուրսերն ավարտելուց հետո նշանակվել է Իջևանի շրջանի Սևքարի յոթնամյա դպրոցի դասվար և աշխարհագրության ուսուցիչ։ 1937 թվականին տեղափոխվել է Շամշադինի շրջան և ուսուցչական աշխատանքի նշանակվել Ղրղիի միջնակարգ դպրոցում։ Նույն ուսումնական տարում Գյոզալյանը ավարտել է Երևանի հեռակա մանկավարժական տեխնիկումը։ Այնուհետև աշխատել է շրջանի Մովսես գյուղի միջնակարգ դպրոցում։

1942 թվականին Գյոզալյանը զորակոչվել է բանակ։ Ծառայել է 409-րդ Հայկական դիվիզիայի 677-րդ հրաձգային գնդում, որի կազմում մասնակցել է Հյուսիսային Կովկասի համար մղված ահեղ մարտերին։ Մոզդոկի պաշտպանության մարտերից մեկում վիրավորվել է։ Ապաքինվելուց հետո ավարտել է կրտսեր հրամանատարական դպրոցը և նորից մեկնել ռազմաճակատ։ Արշալույսը մարտնչել է 2-րդ Ուկրաինական ռազմաճակատի 45-րդ բրիգադի կազմում։ 1943 թվականին Գյոզալյանը ռազմաճակատում ընդունվել է կոմունիստական կուսակցության շարքերը։ 1944 թվականի դեկտեմբերի 27-ին մարտկոցի հրամանատարի հրամանով Գյոզալյանի դիվիզիան խճուղին պահելով, թշնամուն ետ են շպրտել։ Հրամանատարության առաջադրանքը գերազանց կատարելու համար Գյոզալյանը պարգևատրվել է Կարմիր աստղի շքանշանով։

Գերմանա-խորհրդային պատերազմի ավարտից հետո Գյոզալյանը զորացրվել է բանակից և անցել մանկավարժական աշխատանքի շրջանի Պառավաքարի միջնակարգ դպրոցում։ Աշխատանքին զուգընթաց սովորել է Թբիլիսիի Պուշկինի անվան երկամյա մանկավարժական ինստիտուտում և այն ավարտել է 1958 թվականին։ Գյոզալյանը Չինչինի դպրոցում դասավանդել է կենսաբանություն և եղել է ուսումնափորձնական հողամասի վարիչ։ Գյոզալյանը պարգևատրվել է մեդալներով, պատվոգրերով և դիպլոմներով։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Չինչին գյուղում ծնվածներ
Կարապետ Գևորգյան

**Կարապետ Հարությունի Գևորգյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Կարապետ Գևորգյանը ծնվել է 1925 թվականին, Եղեգնաձորի շրջանի Վերնաշեն գյուղում։ 1942 թվականին ավարտել է շրջկենտրոնի միջնակարգ դպրոցը և աշխատել պիոներական ավագ ջոկատավար և մաթեմատիկա է դասավանդել Շատին և Գետափ գյուղերի դպրոցներում։

1943 թվականին զորակոչվել է գործող բանակ, պանտոնային կամրջաշինարարական զորամասերում մասնակցել է Գերմանա-խորհրդային պատերազմի ծանր մարտերին։ Հակառակորդի ռմբակոծության տակ պանտոնային կամուրջներ էին անցկացնում խորհրդային հարձակվող զորամասերի գետանցման համար։ Օդերի վրա կամուրջ անցկացնելու պահին ռմբակոծությունից խափանվել է էլեկտրականությունը։ Գևորգյանը դիմելով համարձակ քայլի, լողալով անցել է մեծ լայնություն ունեցող գետը և ապահովել էլեկտրականությունը։ Ստորաբաժանումը ժամանակին ավարտել է պանտոնային կամրջի անցկացումը։ Կարապետ Գևորգյանը պարգևատրվել է Փառքի 3-րդ աստիճանի շքանշանով։ Նա մարտերով անցել է Ռումինիայով, Հունգարիայով, Չեխոսլովակիայով և պատերազմի ավարտը դիմավորել է Ավստրիայում։

Պատերազմից հետո երկու տարի ևս շարունակել է զինվորական ծառայությունը։ Զորացրվելուց հետո 1947 թվականից Գևորգյանը մանկավարժական աշխատանքի է անցել Եղեգնաձորի շրջանի դպրոցներում, դասավանդել է հայոց լեզու և գրականություն։ Պարգևատրվել է բազմաթիվ մարտական ու հոբելյանական մեդալներով։

## Պարգևներ
* Փառքի 3-րդ աստիճանի շքանշան

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Վերնաշեն գյուղում ծնվածներ
Արշալույս Գևորգյան

**Արշալույս Հակոբի Գևորգյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Արշալույս Գևորգյանը ծնվել է 1924 թվականին, Թումանյանի շրջանի Մարց գյուղում։ Ավարտել է Սուրեն Սպանդարյանի անվան միջնակարգ դպրոցը։ 1938 թվականին ընդունվել է Երևանի հեռակա մանկավարժական ինստիտուտի բանասիրական ֆակուլտետը և անցել մանկավաժական աշխատանքի, վարելով Կարճաճկուտ գյուղի 7-ամյա դպրոցի տնօրենի պաշտոնը։

1941 թվականին կամավոր մեկնել է կարմիր բանակ։ Թշնամու դեմ կռվել է Հյուսիսային Կովկասում և Ղրիմում։ 390-րդ հրաձգային դիվիզիայի կազմում մասնակցել է գերմանաֆաշիստական զորքերի Յաշ-Քիշինևյան խմբավորման ջախջախմանը։ Գևորգյանը մասնակցել է խորհրդային բանակի պատմական առաքելության կատարմանը՝ Ռումինիայի, Բուլղարիայի, Հարավսլավիայի, Ավստրիայի ազատագրման կռիվներին։

Գևորգյանը բանակից զորացրվել է 1945 թվականի աշնանը և վերադարձել հայրենի գյուղ։ Աշխատել է դպրոցի ուսմասվար, ապա՝ տնօրեն։ Աշխատել է Ալավերդու երեկոյան դպրոցում, որպես հայոց լեզվի և գրականության ուսուցիչ։ Իր սխրագործությունների համար պարգևատրվել է Կարմիր աստղի շքանշանով, մեդալներով։

«Սովետական գրող» հրատարակչությունը լույս է ընծայել Արշալույս Գևորգյանի «Լոռվա ձորով» պատմվածքների ժողովածուն։

## Պարգևներ
* Կարմիր աստղի շքանշան

## Երկեր
*Գևորգյան Ա. «Լոռվա ձորով»։ Պատմվածքների ժողովածու։ Երևան, Սովետական գրող։

## Ծանոթագրություններ

Կատեգորիա:Դպրոցի տնօրեններ
Կատեգորիա:Կարմիր աստղի շքանշանի ասպետներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Մարց գյուղում ծնվածներ
Հովհաննես Բոստանջյան

**Հովհաննես Նիկոլայի Բոստանջյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Հովհաննես Բոստանջյանը ծնվել է 1924 թվականին, Կամո քաղաքում։ Մանկավարժական ուսումնարանն ավարտելուց հետո Հովհաննեսն անցել է ուսուցչական աշխատանքի։ 17 տարեկան է եղել, երբ սկսվել է պատերազմը։

Իր նախկին ուսուցիչների հետ նա զինվորագրվել է 408-րդ Հայկական դիվիզիային։ Ծառայել է առանձին սակրավորների գումարտակում և աչքի ընկել գերազանց ծառայությամբ։ 1943 թվականին մասնակցել է Ուկրաինայի Սումի քաղաքի ազատագրման մարտերին և ծանր վիրավորվել։ Ապաքինվելուց հետո ուղարկվել է 18-րդ բանակ։ Շարքային զինվորը կռվել է Նովոռոսիյսկի, Թամանի ազատագրման մարտերին։ 1943 թվականին Կերչ քաղաքի մատույցներում 2-րդ գվարդիական դիվիզիայի մարտիկների շարքերում սերժանտ Հովհաննեսը մասնակցել է № 115 բարձունքի գրավմանը։ Մյուս ստորաբաժանումների փոխգործողությամբ դասակը գրավել է բարձունքը։ Մարտերի ժամանակ Հովհաննեսը վիրավորվել է։ Բուժվելուց հետո, 1944 թվականի ապրիլին, իր դիվիզիայի կազմում մասնակցել է Յալթա, Սևաստոպոլ քաղաքների ազատագրմանը։ Ցուցաբերած արիության և խիզախության համար Հովհաննեսը պարգևատրվել է Կարմիր աստղի շքանշանով և արժանացել է գերագույն գլխավոր հրամանատարի շնորհակալագրին։ Այնուհետև Բոստանջյանը կռվել է 1-ին Մերձբալթյան ռազմաճակատում, մասնակցել Լատվիայի ազատագրմանը և երկրորդ անգամ ծանր վիրավորվելուց հետո, 1944 թվականի դեկտեմբերին վերադարձել է տուն։

1944 թվականին վերադառնալով տուն Բոստանջյանը անցել է մանկավարժական աշխատանքի։ Բոստանջյանը Կամո քաղաքի ճանաչված ուսուցիչներից էր։ Նա աշխատանքին զուգընթաց սովորել և ստացել է բարձրագույն կրթություն։ Վերջին տարիներին Բոստանջյանը վարել է քաղաքային ժողկրթբաժնի դպրոցական տեսչի պաշտոնը և իր հարուստ գիտելիքներն է հաղորդել երիտասարդ ուսուցիչներին։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Նուևա Պալմիրա

**Նուևա Պալմիրա** (), քաղաք Ուրուգվայի հարավարևմտյան մասում՝ Կոլոնիա դեպարտամենտում։ Ընկած է դեպարտամենտի վարչական կենտրոնից՝ Կոլոնիա դել Սակրամենտո քաղաքից մոտավորապես 90 կիլոմետր դեպի հյուսիս-արևմուտք, Ուրուգվայ գետի արևելյան ափին։ Նուևո Պալմիրայի նավահանգիստն իր առևտրային նշանակությամբ երկրորդ տեղն է զբաղեցնում Ուրուգվայում՝ զիջելով միայն մայրաքաղաք Մոնտեվիդեոյի նավահանգստին: Ընդ որում՝ այնտեղ համապատասխան հարմարություններ են ստեղծված նաև առագաստանավերի ու զբոսանավերի սպասարկման համար։ Բացի այդ, գետի ափերի երկարությամբ ձգվումեն մի շարք լողափեր  (*Playa Higuerita, Playa Eolo, Playa Corbacho, Playa Los Vascos*), իսկ քաղաքի հյուսիսային մասում, դարձյալ՝ գետափին, գտնվում է *Balneario Brisas del Uruguay* առողջարանը։

## Պատմություն
Բնակավայրը, *Pueblo*-ի (գյուղի) կարգավիճակով և *Իգերիտաս* (*Higueritas*) անվանումով, հիմնադրվել է 1831 թվականի հոկտեմբերի 26-ին, Ֆելիպե Սանտյագո Տոռես Լեյվայի նախաձեռնությամբ։ 1920 թվականի օգոստոսի 17-ին ստացել է *Villa*-ի (փոքր քաղաքի), 1953 թվականի հուլիսի 1-ին՝ *Ciudad*-ի (քաղաքի) կարգավիճակ։ Իր նոր անվանումը բնակավայրն ստացել է Սիրիայում գտնվող Պալմիրա պատմական, հնագույն քաղաքի աննունից, որը արամեերենից թարգմանած՝ նշանակում է «արմավենիների քաղաք»։

## Բնակչություն
2011 թվականի մարդահամարի տվյալներով Նուևա Պալմիրայում ապրում էր 9.857 մարդ։

**Աղբյուրը**՝ *Instituto Nacional de Estadística de Uruguay*

## Պատկերասրահ

Playa Nueva Palmira.JPG|Լողափերից մեկը
Yachting Harbour Nueva Palmira.jpg|Առագաստանավերի նավամատույցը
OdacirAr 096.JPG|Հացահատիկի բունկերները նավահանգստում


## Ծանոթագրություններ

## Արտաքին հղումներ
* Նուևա Պալմիրայի կայքէջը 
* Information on the city at welcomeuruguay.com 
* INE map of Nueva Palmira 

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Լիբերտադ (Ուրուգվայ)

**Լիբերտադ** (), քաղաք Ուրուգվայի հարավային մասում՝ Սան Խոսե դեպարտամենտում։ Ընկած է Ուրուգվայի ազգային թիվ 1 ավտոմայրուղու եզրերին՝ երկրի մայրաքաղաք Մոնտեվիդեոյից մոտավորապես հիսուն կիլոմետր հեռավորության վրա։

## Պատմություն
Բնակավայրը հիմնադրվել է 1872 թվականի նոյեմբերին։ *Pueblo*-ի (գյուղի) կարգավիճակով  1902 թվականի նոյեմբերի 8-ին ստացել է  *Pueblo*-ի (գյուղի), 1953 թվականի հուլիսի 1-ին՝ *Villa*-ի (փոքր քաղաքի), 1963-ի հոկտեմբերի 15-ին՝ *Ciudad*-ի (քաղաքի) կարգավիճակ։

## Բնակչություն
2011 թվականի մարդահամարի տվյալներով Լիբերտադում ապրում էր 10.166 մարդ։

**Աղբյուրը**՝ *Instituto Nacional de Estadística de Uruguay*

## Պատմական հուշարձան
* Ծխական կաթոլիկ եկեղեցի

## Ծանոթագրություններ

## Արտաքին հղումներ
*INE Լիբերտադի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Վերոնիկա Սուկոյան

**Վերոնիկա Նիկոլայի Սուկոյան** (), հայազգի նկարչուհի։

## Կենսագրություն
Վերոնիկա Սուկոյանը ծնվել է 1957 թվականին Մոսկվայում, ճարտարապետ Նիկոլայ Սուկոյանի ընտանիքում։ 1970-1976 թվականներին սովորել է Մոսկվայի Վ.Ի. Սուրիկովի անվան գեղարվեստի պետական ակադեմիական ինստիտուտի գեղարվեստի դպրոցում, 1976-1983 թվականներին` Մոսկվայի Սուրիկովի անվան գեղարվեստի պետական ակադեմիական ինստիտուտում, պրոֆեսոր Միխայիլ Կուրիլկո-Ռյումինի  ղեկավարությամբ գործող թատերական և դեկորատիվ նկարչության արհեստանոցում։ 1983-1991 թվականներին աշխատել է Ռուսաստանի գեղարվեստի ֆոնդի Մոսկվայի քաղաքային  ընկերությունում։ Ստեղծագործական գործուղումների է մեկնել Թուրքմենստան, Կարակալպակստան (Ուզբեկստան), Տաջիկստան (Ռոգունի ՀԷԿ), Կրասնոյարսկի երկրամաս, Ռուսաստանի Յարոսլավլի և Տվերի մարզեր։  1984-1988 թվականներին եղել է Ռուսաստանի նկարիչների միության Մոսկվայի բաժամունքին կից Երիտասարդ նկարիչների և արվեստագետների միության անդամ։ 1988 թվականից եղել է ԽՍՀՄ նկարիչների միության (այժմ ՝ Ռուսաստանի), Մոսկվայի գեղանկարիչների միության անդամ։ 1991-1998 թվականներն աշխատել է Ռուսաստանի գեղարվեստի ակադեմիայի Մոսկվայի գեղարվեստի դպրոցում որպես նկարչության, գեղանկարչության և կոմպոզիցիայի ուսուցիչ։ 1994 թվականից եղել է Արվեստի միջազգային հիմնադրամի անդամ, Արվեստների պետական մասնագիտացված ինստիտուտի դասախոս, 2008 թվականի հոկտեմբերից` Մշակութային կենտրոնների հասարակական խորհրդի անդամ։

Աշխատում է բնանկարի, նատյուրմորտի, դիմանկարի ժանրերում յուղանկարչության տեխնիկայով։ Հիմնական աշխատանքների շարքը նվիրված է հետևյալ թեմաներին` 
* Մոսկվա - Հարավ-Արևմուտք (բնանկարների շարք), 
* Տվերի մարզի Պուշկինյան վայրեր (ինտերիերի և բնանկարների շարք),
* Ֆրանսիացի նկարիչների կտավներ (նատյուրմորտների շարքեր)։
Ստեղծագործություները գտնվում են պետական արվեստի թանգարաններում` Տուլայում, Կուրսկում, Տվերում (Բեռնովո) և մասնավոր հավաքածուներում։ Վերոնիկա Սուկոյանը հանդիսանում է Խորհրդային մշակույթի ֆոնդի նվիրատուներից։

## Անհատական ցուցահանդեսներ
* Ալեքսանդր Պուշկինի թանգարան Բեռնովոյում (1988) 
* «Բիբլիո - Գլոբուս» առևտրի տուն (1997) 
* Ռուսաստանի գեղարվեստի ակադեմիայի Մոսկվայի ակադեմիական արվեստի լիցեյ (1999) 
* Մոսկվայի նկարիչների միության Գեղանկարիչների ընկերակցության գեղանկարչության  արվեստի պատկերասրահ (2008 թվականի սեպտեմբեր)
* 1982 թվականից՝ «գեղանկարչություն» բաժնի բոլոր մակարդակների 50 մասնագիտական ցուցահանդեսների մասնակից։

## Նշումներ

## Ծանոթագրություններ

## Արտաքին հղումներ
* Выставка «Новая Третьяковка. Начало. Дар Вероники Николаевны Сукоян», НОВАЯ ТРЕТЬЯКОВКА

Կատեգորիա:ԽՍՀՄ նկարիչների միության անդամներ
Կատեգորիա:Հայ նկարչուհիներ
Կատեգորիա:Ռուս նկարչուհիներ
Կատեգորիա:Ռուսաստանի նկարիչների միության անդամներ
Հարրի Էնդրյու Բլեքման

**Հարրի Էնդրյու Բլեքման** (, ), Ամերիկայի Միացյալ Նահանգների Գերագույն դատարանի անդամ։ Այդ պաշտոնը զբաղեցրել է 1970-1994 թվականներին։ Հայտնի է դարձել որպես «Ռոե ընդդեմ Ուեյդի» աբորտների օրինականությանը վերաբերող օրենքների մեծ մասի հեղինակ։

## Կենսագրություն
Ծնվել է Իլինոյս նահանգի Նեշվիլ քաղաքում, մեծացել է Մինեսոտա նահանգի Սենթ Պաուլ քաղաքի արվարձանում։ Հարվարդի քոլեջ գնալու համար կրթաթոշակ է շահել։ 1929 թվականին ավարտել է գերազանցությամբ՝ ստանալով մաթեմատիկայի բակալավրի կոչում։ Միացել է *Phi Beta Kappa* հասարակությանը։  Հարվարդում նա միացել է *Lambda Chi Alpha* եղբայրությանը և երգել *Harvard Glee Club* երգչախմբում։  Սովորել է Հարվարդի համալսարանի իրավաբանական ֆակուլտետում։ 1932 թվականին համալսարանն ավարտելուց հետո նա փոխել է բազմաթիվ զբաղմունքներ։

Որոշ ժամանակ Բլեքմանն աշխատել է (որպես մասնագետ, իրավախորհրդատու) որպես փաստաբան փաստաբանական գրասենյակում, որն այժմ հայտնի է որպես *Dorsey & Whitney։* Այնտեղ հիմնականում զբաղվել է հարկման, հոգաբարձության, գույքի և քաղաքացիական վեճերով։

## Կանանց իրավունքներ
*In Stanton v. Stanton* (1975) գործում հերքել է չափահասության պետական սահմանումը (տղամարդիկ սրան հասնում են 21, կանայք՝ 18 տարեկանում), հիմնավորելով, որ հասարակության կարծրատիպերը իրավական հիմք չեն պաշտոնական քաղաքականության համար, որը տարբեր կերպ է վերաբերվում տղամարդկանց և կանանց։ Բլեքմանը գրել է.

## Ծանոթագրություններ

## Արտաքին հղումներ
* 

Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:ԱՄՆ-ի քաղաքական գործիչներ
I Am ((G)I-DLE-ի ալբոմ)

**I Am**, հարավկորեական գըրլ բենդ (G)I-DLE-ի դեբյուտային մինի ալբոմը։ Ալբոմը թողարկվել է թվային տարբերակով 2018 թվականի մայիսի 3-ին CUBE Entertainment ընկերության կողմից։

## Թրեք լիստ

## Չարթեր

## Ծանոթագրություններ

Կատեգորիա:2018 ալբոմներ
Կատեգորիա:Կորեերեն մինիալբոմներ
Լիպոպոլիսախարիդ

thumb|LPS կառուցվածք, կողային պոլիսախարիդային օղակներ (О-անտիգեն), կենտրոնական օլիսախարիդ և լիպիդ А
**Լիպոպոլիսախարիդ** (LPS, ), մակրոմոլեկուլ՝ բաղկացած պոլիսախարիդից, որը կովալենտորեն կապված է լիպիդին՝ գրամ բացասական բակտերիաների արտաքին թաղանթի հիմնական բաղադրիչն է։

## Կառուցվածք
Լիպոլիսախարիդների կառուցվածքը ներառում է 3 կովալենտորեն կապված բաղադրիչներ.

* Լիպիդ Ա.  
* Կենտրոնական օլիգոսախարիդ
* O- անտիգեն

Լիպիդ A-ն դիսախարիդ է` անսովոր հիդրոքսիմիրիստական ճարպաթթվի մի քանի միացված շղթաներով։ Բակտերիալ բջիջի ոչնչացումից հետո լիպիդ A- ն արտանետվում է արյան մեջ և կարող է առաջացնել ծանր թունավոր ազդեցություն, այդ թվում սեպտիկ ցնցում։ Կենտրոնական օլիգոսախարիդը բաղկացած է անսովոր շաքարներից։ Այն ծառայում է որպես մոլեկուլային կամուրջ և միացնում լիպիդ A- ն O անտիգենին։  Դա էնդոտոքսին է և արյան մեջ թողնելիս, ինչպես նաև լիպիդ A-ն, կարող է առաջացնել թունավորում, մինչև իսկ սեպտիկ ցնցում, չնայած ավելի փոքր չափով, քան լիպիդ A-ն։

O- անտիգենը պոլիսախարիդային շղթա է, որը կցված է կենտրոնական օլիգոսախարիդին։  Լիպոլիսախարիդի այս մասը ենթարկվում է շրջակա միջավայրի ազդեցությանը։  O-անտիգենի կազմը տատանվում է կախված բակտերիաներից։  Որքան երկարեն O- անտիգեն պոլիսախարիդները, այնքան ավելի վատ են հիդրոֆոբիկ հակաբիոտիկները դրանց միջոցով ներթափանցում մանրէային բջիջ։  Լիպոլիսախարիդի այս մասը առավել իմունոգեն է և հեշտությամբ ճանաչվում է ընդունողի իմունային համակարգի կողմից, ինչը և նրա անվան բացատրությունն է։

## Գործառույթ
Լիպոպոլիսաքարիդը (LPS, էնդոտոքսին) բոլոր գրամ-բացասական միկրոօրգանիզմների բջջաթաղանթի արտաքին մասի ջերմակայուն բաղադրիչն է։  Այն ապահովում է մանրէների բջիջի կառուցվածքային ամբողջականությունը և պաշտպանում թաղանթը շրջակա միջավայրի ագրեսիվ ազդեցություններից։  Լիպոլիսախարիդի բացասական լիցքը մեծացնում է մանրէների ընդհանուր բացասական լիցքը և կայունացնում դրա թաղանթը։  Շատ հակաբիոտիկներ գործում են  լիպոլիսախարիդին վնասելու համար։

## Էնդոտոքսին

Էնդոտոքսին տերմինը գիտականի իմաստաբանության մեջ մտել է 1892 թվականին։  Սա էր գրամ-բացասական մանրէների լիպոպոլիսախարիդի լիզատի ջերմակայուն բաղադրիչի անվանումը։ Էնդոտոքսին և լիպոպոլիսախարիդ տերմինները հաճախ օգտագործվել են որպես հոմանիշներ։

Էնդոտոքսինները կարող են փոխազդել մակրոօրգանիզմի տարբեր բջիջների հետ և, կախված դոզայից, պատճառել դրանց վնասը կամ խթանել ֆիզիոլոգիապես ակտիվ նյութերի սինթեզը։ Էնդոտոքսինի գործողության վտանգավոր հետևանքներն են Դիսեմինացված ներանոթային մակարդման համախտանիշով (ԴՆՄ) և էնդոտոքսինային ցնցումներով։ Նախկինում հավատացել են, որ սովորաբար աղիքից պորտալարային երակ մտնող բոլոր էնդոտոքսինները վերացվում են լյարդի ֆիքսված մակրոֆագների համակարգով։  Ներկայումս էնդոտոքսինները հայտնաբերվել են գործնականում առողջ մարդկանց համակարգային շրջանառության մեջ։

## Ծանոթագրություններ

## Արտաքին հղումներ
* 
* 

Կատեգորիա:Ածխաջրեր
Կատեգորիա:Բազմաշաքարներ
Կատեգորիա:Բակտերիաներ
Կատեգորիա:Բջջաբանություն
Կատեգորիա:Գաստրոէնտերոլոգիա
Կատեգորիա:Իմունաբանություն
Կատեգորիա:Լիպիդներ
Կատեգորիա:Կենսամոլեկուլներ
Կատեգորիա:Կենսաքիմիա
Կատեգորիա:Մանրէաբանություն
Կատեգորիա:Մարսողական համակարգ
Կատեգորիա:Մոլեկուլներ
Կատեգորիա:Տոքսիններ
Կատեգորիա:Օրգանական միացություններ
Շահբուլաղի ամրոց

[մինի|320x320փքս| Ամրոցը հարավից։ Նկարել է ռուս պատմաբան [Վասիլի Պոտտոն]]
**Շահբուլաղի ամրոց** (, «Շահի աղբյուր»), բերդ Արցախի Հանրապետության արևելքում, Խաչեն գետի ստորին հոսանքի շրջակայքում։ Կառուցվել է 1740–50-ական թվականներին Ղարաբաղյան Խանության հիմնադիր Փանահ Ալիի-խանի կողմից՝ հնագույն Տիգրանակերտ քաղաքի ավերակների վրա։

## Ստուգաբանություն
Ամրոցի անունը ծագում է մոտակա հորդառատ Շահբուլաղ աղբյուրից, որը նշանակում է «Շահի աղբյուր»։ Ամրոցի մոտակայքը հայտնի է եղել Թառնագյուտ անվամբ (նաև՝ Թնգրնակերտ, Թառնագիւրտ, Տկռակերտ և այլն)։ Համաձայն մի ավանդության՝ Թառնագյուտ տեղանունը բաղկացած է «թառել» և «գյուտ» մասնիկներից, քանի որ Աղվանքի թագավոր Վաչագանը այստեղ մատուռ էր կառուցել և երկար ժամանակ ճգնել, այսինքն՝ տատրակի պես թառում էր այստեղ։ Սակայն հնագետ Համլետ Պետրոսյանի հավաստմամբ Թառնագյուտ տեղանունը Տիգրանակերտի աղավաղում է։

## Պատմություն
Ըստ հայ հնագետների՝ ամրոցը կառուցվել է արցախյան Տիգրանակերտ քաղաքի ավերակների վրա։ Ավերակներից վերցված քարեր են օգտագործվել ամրոցի կառուցվածքի որոշ հատվածը շինելու համար։

Պարսից արքա Նադիր շահի սպանությունից հետո Հարավային Կովկասը բաժանվեց մի քանի խանությունների միջև։ 1748 թվականին Փանահ Ալին, առաջնորդ Ջևանշիր տոհմի, իրեն հռչակեց Ղարաբաղի խան։ Սզբնապես նա հաստատվել էր Բայաթ բերդում, բայց կարճ ժամանակ անց Փանահը հիմնեց Շահբուլաղ բերդը և սկսեց իր արշավանքները արցախյան մելիքների դեմ։ Շահբուլաղը նրան ծառայեց որպես հենակետ մինչև 1752 թ․, երբ Փանահ-խանը հաստատվեց մելիք Շահնազարի կողմից տրամադրված Շուշի ամրոցում։

Շուշիում հաստատվելուց հետո, Փանահ-խանը Շաբուլաղում պահում էր մոտ 3000-անոց հեծելազոր։

### Ամրոց
Ամրոցը սարքած է կրաքարից և չափաքարից։ Միայն բուն ամրոցն ու նրա հյուսիսարևմտյան ծայրամասում գտնվող մզկիթն են կանգուն մնացել։ Ամրոցն ուղղանկյուն հատակագիծ ունի։ Միջապատերը հզորացված են աշտարակներով։ Միջապատերը ու աշտարակները պարունակում են պաշտպանական հրակնատներ և մերլոններ։ Ամրոցի պարիսպը 7 մետր բարձր է, իսկ աշտարակները՝ 8,5 մետր։

### Մզկիթ
Ամրոցին կից մզկիթը գտնվում համալրի հյուսիսարևմտյան հատվածում։ Մզկիթը ունի քարե աղոթասրահ, քառակուսաձև գմբեթ և արևելք նայող ճակատով մի վերանդա։

## Պատկերասրահ

Պատկեր:Տիգրանակերտ11.JPG|
Պատկեր:Տիգրանակերտ15.JPG|
Պատկեր:Տիգրանակերտ13.JPG|
Պատկեր:Տիգրանակերտ14.JPG|
Պատկեր:Tigranakert of Artsakh 02.jpg|
Պատկեր:Tigranakert of Artsakh 01.jpg|


## Ծանոթագրություններ

Կատեգորիա:Ադրբեջանի ամրոցներ
Կատեգորիա:Ադրբեջանի ճարտարապետություն
Կատեգորիա:Ադրբեջանի տեսարժան վայրեր
Կատեգորիա:Իսլամական ճարտարապետություն
Արցախյան երկրորդ պատերազմի մարտական ծառայության մեդալակիրների ցանկ

Ստորև ներկայացված է Արցախյան երկրորդ պատերազմի մարտական ծառայության մեդալակիրների ցանկը։ Ներկայացված են միայն ՀՀ Նախագահ Արմեն Սարգսյանի կողմից պարգևատրված անձինք (2020 թվականի հոկտեմբերի 1-ից առ այսօր)։

## Ծանոթագրություններ

Կատեգորիա:ՀՀ շքանշաններ
Կատեգորիա:Ցանկեր:Հայաստան
Արաբականացում

[thumb|262x262px|Արաբերենն [Աբդ ալ-Մալիք խալիֆի օրոք՝686 թվականին, դարձավ Օմայյան խալիֆայության պետական լեզուն]]
**Արաբացում** կամ **Արաբականացում** ( **) ներկայացնում է Արաբների ազդեցության տարածումը ոչ արաբ բնակչության վրա՝ որպես արդյունք ունենալով արաբերենի տարածումը, ինչպես նաև այդ ժողովրդների ինտեգրումը արաբական մշակույթին։

Պատմականորեն, Արաբական թերակղզու մշակույթի ասպեկտները բազմաթիվ ոճերով և ձևերով կապակցվել են նվաճված տարածքների մշակութային առանձնահատկությունների հետ, ինչի արդյունքում էլ արաբականը ի վերջո դոմինանտի կարգավիճակ է ստանում։ 
Հիջազում իսլամի տարածումից հետո նվաճումների, առևտրի և խառնամուսնությունների շնորհիվ արաբական մշակույթն ու լեզուն տարածվեցին նաև Արաբական թերակղզուց դուրս։ Այս տարածքներում ժամանակի ընթացքում արաբերենը դարձավ ընդհանրական լեզու, և ձևավորվեցին բարբառներ։ Քանի որ Եմենը պատմականորեն համարվել է հարավաբնակ արաբների հայրենիքը, որոնք, ըստ արաբական ավանդության, չքավոր էին, նախքան իսլամի տարածումը, հին արաբերենի փոխարեն խոսում էին հին հարավային արաբերենով։

Արաբերենը խորը ազդեցություն է ունեցել նաև այն բոլոր երկրների մշակույթների վրա, որոնք որևէ շրջանում առնչություն են ունեցել իսլամի հետ։ Արաբերենը համարվում էր բառապաշարի հիմնական աղբյուրը տարբեր լեզուների համար։ Այս պրոցեսն իր գագաթնակետին է հասել 10-14-րդ դարերում, որն էլ համընկնում է արաբական մշակույթի վերելքի հետ։

## Տես նաև
* Արաբերեն
* Իրանի իսլամացում

## Նշումներ

## Ծանոթագրություններ
*

## Արտաքին հղումներ
* Genetic Evidence for the Expansion of Arabian Tribes into the Southern Levant and North Africa

Կատեգորիա:Արաբական մշակույթ
Կատեգորիա:Արաբականացում
Կատեգորիա:Արաբերեն
Կատեգորիա:Արաբներ
Կատեգորիա:Արաբների պատմություն
Արմավիր (ֆիլմ)

«**Արմավիր**» (), 1991 թվականի խորհրդային ֆիլմ, Վադիմ Աբդրաշիտովի սյուրռեալիստական դրաման։

## Սյուժե
«Արմավիր» մարդատար նավի («Ադմիրալ Նախիմովի» ակնարկ) խորտակումից հետո սպա Սյոմինը (Սերգեյ Կոլտակով) փնտրում է դստերը, որը չկա ոչ փրկվածների, ոչ էլ ջրահեղձվածների մեջ։ Այդ որոնումներում նրան չգիտես ինչու օգնում է «Արմավիրի» նավապետի օգնականը, որը թաքնվում է հետաքննությունից։ Տեղի են ունենում մի շարք տարօրինակ իրադարձություններ, որոնցից յուրաքանչյուրից հայրը հուսալքվում է ու կամ նորից հույսով լցվում։

## Դերերում
* Սերգեյ Կոլտակով – *Գերման Սյոմին (հնչյունավորել է Յուրի Բելյաևը)
* Սերգեյ Շաքարով – *Աքսյուտա
* Ելենա Շևչենկո – *Մարինա-Լարիսա
* [[Սերգեյ Գարմաշ]] – *Իվան
* Մարիա Ստրոգանովա – *Նատաշա
* Ժանատ Բայժանբաև – *Թիմուր
* Նատալյա Պոտապովա – *Զինա, Նիկոլայի կինը
* Ալեքսանդր Վդովին – *Նիկոլայ
* Ռիմ Այուպով – *«Քաթալա»
* Վալենտինա Սվետլովա – *«Սևուկ»
* Տատյանա Եգորովա – *«ջրահարս», խաղարկու, Արթուրի ընկերուհին
* Պյոտր Զայչենկո – *Արթուր, խաղարկու,  «ցար Նեպտուն»
* Ալեքսեյ Վեսելկին-Վալերա, Նատայի ամուսինը
* Ալեքսեյ Վեսյոլկին – *Վալերա, Նատաշայի ամուսինը
* Սերգեյ Գրին – *Վյաչեսլավ
* Ելենա Դրոբիշևա – *«Քաթալայի» ընկերուհին
* Միխայիլ Երեմեև – *Պավել Պետրովիչ Սմիրնով
* Լյուդմիլա Զվերևա – *Մարինայի ընկերուհին
* Ելենա Կուզմինա – *Գալինա Պավլովնա
* Ալեքսանդր Նազարովա – *Վյաչեսլավի մայրը, Սմիրնովի կինը
* Տատյանա Ֆիլատովա – *Իրա
* Գենադի Չուլկով – *Կոկորին
* Լիլիա Մակեևա – *էպիզոդ
* Դենիս Եվստիգնեև – ''անցորդ (լուսագրերում նշված չէ)

## Ֆիլմի ստեղծողները
* Սցենարիստ՝ Ալեքսանդր Մինդաձե
* Ռեժիսոր՝ Վադիմ Աբդրաշիտով
* Օպերատոր՝ Դենիս Եվստիգնեև
* Կոմպոզիտոր՝Վ լադիմիր Դաշկևիչ
* Արվեստագետներ՝ Վլադիմիր Երմակով, Օլեգ Պոտանին, Ալեքսանդր Տոլկաչյով

## Ծանոթագրություններ

## Արտաքին հղումներ
* «Արմավիր» ֆիլմը «Энциклопедия отечественного кино» կայքում
* Обзор DVD и Информация о фильме на vObzor.com
* Фильм на сайте Энциклопедия отечественного кино

Կատեգորիա:1990-ականների ռուսերեն ֆիլմեր
Կատեգորիա:1991 դրամա ֆիլմեր
Կատեգորիա:1991 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Յան Կում

**Յան Կում ** (), ամերիկացի գործարար և ծրագրավորող, WhatsApp մեսենջերի համահիմնադիր և գլխավոր գործադիր տնօրեն։

## Կենսագրություն
Ծնվել է Կիևում, հրեական ընտանիքի միակ երեխան, մեծացել է Ուկրաինայի ԽՍՀ Կիևի մարզի Ֆաստովում։

Գաղթել է ԱՄՆ 1992 թվականին մոր՝ Ֆաինա Սեմյոնովա Կումի (1941-2000) և Ռահիլյա Մունբլաթի (1921-2002) տատիկի հետ, ապրել է Մաունթին Վյուում։ Հայրը՝ Բորիս Յակովլևիչ Կումը (1927-1997), Ֆաստովում ПМК-20 շարժական մեքենայացված շարասյան տնօրենը, մահացել է 1997 թվականին Ուկրաինայում, մայրը՝ 2000 թվականին ԱՄՆ-ում։ Թողնելով համալսարանը՝ Կումն աշխատանքի է ընդունվել Yahoo-ում, որտեղ ծանոթացել է Բրայան Էկթոնի հետ և աշխատել մինչև 2007 թվականը։

2014 թվականի փետրվարին Whatsapp-ը Facebook ընկերությանը վաճառվել էր 19 մլրդ դոլարով։ Այդ գործարքի արդյունքում Կումը դարձել է միլիարդատեր (2014 թվականի մարտին նրա կարողությունը 6,8 միլիարդ դոլարի էր հավասար Forbes ամսագրի գնահատականով) և Facebook-ի բաժնետեր։

2014 թվականի նոյեմբերին Յանը մեկ միլիոն դոլար է նվիրաբերել FreeBSD նախագծին, ինչը դարձել է FreeBSD նախագծի պատմության մեջ խոշորագույն նվիրատվությունը, որի չափը գերազանցել է FreeBSD Foundation-ի տարեկան բյուջեն, նույն թվականին շուրջ 556 միլիոն դոլար է նվիրաբերել Սիլիկոնային հովտի հասարակական հիմնադրամին։ Յան Կումը FreeBSD-ն օգտագործում է արդեն ավելի քան տասը տարի, այդ թվում Yahoo! WhatsApp ծառայության սերվերային ենթակառուցվածքներում։

2018 թվականի ապրիլին հայտարարել էր Facebook-ից հեռանալու մասին, որտեղ ընկերության տնօրենների խորհրդի անդամ էր Whatsapp-ի բաժնետոմսերի վաճառքի գործարքի արդյունքում։

## Ծանոթագրություններ

Կատեգորիա:Ֆեյսբուք
Կատեգորիա:Ամերիկացի միլիարդատերեր
Կատեգորիա:Ամերիկացի ծրագրավորողներ
Կատեգորիա:Ամերիկացի ճարտարագետներ
Կատեգորիա:Ամերիկացի գիտնականներ
Կատեգորիա:Ուկրաինայի հրեաներ
Կատեգորիա:Ուկրաինացի գործարարներ
Կատեգորիա:Բիզնեսի կառավարիչներ
Կատեգորիա:Ուկրաինացի գիտնականներ
Կատեգորիա:ԱՄՆ արտագաղթածներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:ԱՄՆ-ի ինֆորմատիկայի ոլորտի գիտնականներ
Ալիֆ Հաջիև

**Ալիֆ Լաթիֆ օկլի Հաջիև** (, ), Ադրբեջանի զինված ուժերի մայոր, Ադրբեջանի Հանրապետության ազգային հերոս։

## Կենսագրություն
Ալիֆ Հաջիևը ծնվել է 1953 թվականի հունիսի 24-ին Խոջալու քաղաքում։ Նա ընտանիքի երրորդ երեխան էր։ 1971 թվականին զորակոչվել է բանակ։ Նա ծառայել է Մինսկում։ 1973 թվականին բանակից զորացրվելուց հետո նա աշխատել է որպես վարորդ՛ Ավտոմոբիլային տրանսպորտի ձեռնարկությունում։

1974-1984 թվականներին նա տարբեր պաշտոններ է զբաղեցրել Բելառուսի ներքին գործերի նախարարությունում և Ադրբեջանական ԽՍՀ Լեռնային Ղարաբաղի ներքին գործերի նախարարությունում։

1976 թվականին ընդունվել է ԽՍՀՄ ՆԳՆ Ֆրունզեի անվան հատուկ երկրորդական միլիցիայի դպրոց։ 1979 թվականին ավարտել է այդ դպրոցը, իսկ 1981 թվականին ուսումը շարունակել է ԽՍՀՄ ՆԳՆ ակադեմիայում։

1990 թվականին Հաջիևը վերադարձել է Խոջալու և սկսել աշխատել Լեռնային Ղարաբաղի հարցերով կազմկոմիտեում։ 1990 թվականի դեկտեմբերին նա սկսել է աշխատել ներքին գործերի նախարարությունում։ Նշանակ ել է Խոջալու օդանավակայանի ներքին գործերի վարչության պետ։

Նա զոհվել  է 1992-ի փետրվարի 25-ին ՝ Ղարաբաղյան պատերազմի ժամանակ։ Թաղված է Բաքվի Շեհիդների պուրակում։

Մայոր Ալիֆ Լաթիֆ օկլի Հաջիևը հետմահու շնորհվել է «Ադրբեջանի ազգային հերոսի» կոչում ՝ Ադրբեջանի Հանրապետության Նախագահի 1992 թվականի հունիսի 6-ի թիվ 831 հրամանագրով։

Նրա անունն է կրում Բաքվի Նիզամի թաղամասի փողոցներից մեկը։

## Ծանոթագրություններ

## Արտաքին հղումներ
* Комендант Ходжалинского аэропорта - Алиф Гаджиев
Waking Up In Vegas

**«Waking Up In Vegas»** (), ամերիկացի երգչուհի Քեթի Փերրիի երգը նրա երկրորդ՝ «*[[One of the Boys]]*» ստուդիական ալբոմի համար։ Թողարկվել է 2009 թվականի ապրիլի 7-ին որպես ալբոմի չորրորդ և վերջին սինգլ։ Երգի հեղինակներն են Քեթի Փերրին, Դեզմոնդ Չայդը, Անդրեաս Կարլսոնը, իսկ պրոդյուսերը՝ Գրեգ Ուելսը։ Փոփ–ռոք ժանրով գրված երգը պատմում է Լաս Վեգասում երիտասարդ զույգի հետ պատահած դեպքի մասին, երգի անվանումը հղվել է «*What Happens in Vegas, Stays in Vegas*» () երաժշտական արտահայտությունից;

Երգը հասել է թոփ տասնյակ ավելի քան ութ երկրներում, այդ թվում՝ Միացյալ Նահանգներում, որտեղ այն *[[Billboard Hot 100]]* հիթ-շքերթում հասել է 9-րդ հորիզոնականին՝ դառնալով Փերրիի երրորդ սինգլը, որն ընդգրկվել է լավագույն տասնյակում։ Սինգլը հասել է *Hot Dance/Club Play Songs* և *Billboard Pop Songs* հիթ-շքերթների առաջին հորիզոնականին։ Ներկայում սինգլի վաճառքն աշխարհում գերազանցում է 2 000 000 օրինակը։

## Ստեղծման պատմություն և թողարկում
Տաղանդների որսորդ Քրիս Անոկյութի խոսքերով՝ «*Waking Up In Vegas*» սինգլը դարձել է «*Capitol Records*» լեյբլի հետ Փերրիի պայմանագիր ստանալու վճռորոշ գործոններից մեկը։ Նա պատահաբար լսել է երգի դեմոտարբերակը և հորդորել ղեկավարությանը զբաղվել պրոդյուսերությամբ, քանի որ նա մեծ շանսեր ուներ թիվ մեկ հիթ դառնալու, իսկ երգչուհին ուներ իսկական փոփ աստղի պոտենցիալ։ *HitQuarters*-ին տված հարցազրույցում երգի հեղինակներից մեկը՝ Անդրեաս Կարլսոնը պատմել է, որ երգի վրա աշխատելով՝ Նրանք ցանկացել են պատմել Վեգասում իրական ուրախության և հաջորդ օրը խումարի պատմությունը, իսկ Քեթին այդ պատմության կատարյալ պատմող էր, քանի որ ուներ հումորի զգացում և ավյուն։ Երգի աշխատանքային անվանումը «*Put your money where your mouth is*» արտահայտությունն էր, որը հեղինակները ցանկանում էին օգտագործել երգի մեջ, բայց սկզբում այն ոչ մի կերպ չէին կարողանում «տեղավորել»։

*Pop Eater*-ին տված հարցազրույցում Քեթին պատմել է, թե ինչից է ոգեշնչվել։

Ինձ ոգեշնչել է իմ այն ժամանակվա ընկերոջ հետ Լաս Վեգասում տեղի ունեցած դեպքը։ Մենք նրա հետ որոշել էինք ամուսնանալ։ Մենք գնացինք և բարեգործական խանութից գնեցինք հարսանյաց զգեստ և կոստյում։ Լուսանկարվել էինք քահանայի հետ, կեղծ տորթով կեղծ մատուռում, ստացել ամուսնության կեղծ վկայական։ Եվ ուղարկել այդ լուսանկարները իմ ընտանիքի անդամներին, որոնք, իհարկե, սարսափելի վախեցել էին։ Դա ամենազվարճալի, հիմար կատակ էր, որը ես երբևէ արել էի։ Ես դեռ ունեմ  հարսանեկան զգեստը և վկայականը։

«Waking Up in Vegas» երգը, ի վերջո, ընտրվել է որպես ալբոմի չորրորդ և վերջին սինգլ՝ աշխարհի ռադիոկայաններ ուղարկվելով 2009 թվականի ապրիլի 7-ին։ Սինգլի շապիկին պատկերված է Քեթին՝ երկու հսկայական խաղալիքից խորանարդի ֆոնին՝ կարծես արտացոլելով երգի էությունը։

## Հիթ-շքերթներ

### շաբաթական հիթ-շքերթներ

### Տարեկան հիթ-շքերթներ

## Վաճառք և հավաստագրումներ

## Թողարկման պատմություն

## Ծանոթագրություններ

Կատեգորիա:2009 սինգլներ
Կատեգորիա:Քեթի Փերրիի երգեր
Քութայիսի պետական պատմական թանգարան

**Քութայիսի Նիկո Բերձենիշվիլիի անվան պետական պատմական թանգարան**, Իմերեթի մարզի խոշորագույն պատմական թանգարանը, որը գտնվում է Քութայիսիում և Թբիլիսիի պետական թանգարանից հետո երկրորդ պատմական թանգարանն է Վրաստանում։

## Պատմություն
Քութայիսի պատմաժողովրդագրական թանգարանի առաջին հավաքածուները տեղավորվել են Գրիգոլ Գվելիսանի թանգարանի կողմից ղեկավարվող տանը, դրանից հետո տեղափոխվել են Քութայիսի համալսարան։ Առաջին տնօրեններից է եղել Ջափարիձե Թրիֆոն Միխայիլովիչը։

Թանգարանը ձևավորվել է 1921 թվականին և տեղավորվել է Պուշկինի և Ծերեթելի փողոցների անկյունում գտնվող եռահարկ շենքում, որը Քութայիսիում կառուցվել էր մոտ 1894-1896 թվականներին Վրաստանի Ազգային բանկի համար։

2005 թվականին վերակառուցվել է «Ոսկե Գանձ» սրահը, իսկ 2006 թվականին աշխատանքը ամբողջովին ավարտվել է, որի հետ կապված՝ զբոսաշրջիկների համար բաց տարածքների ընդհանուր մակերեսը կազմում է 802մ², ցուցադրության տարածքը` 365մ², ժամանակավոր ցուցահանդեսների համար շինությունը` 69մ², պահեստային տարածքը` 1840մ², վերականգնման շինությունը` 24մ², թանգարանային խանութը` 25մ²։

Թանգարանը հրատարակում է ամենամսյա «Khidi» («Կամուրջ») ամսագիրը, ինչպես նաև «Թանգարանային նորություններ» թերթը։ Ինչպես նաև հրատարակել է «Քութայիսյան հնագիտություն», «Ինչի մասին են խոսում թանգարանային ցուցանմուշները», «Գելատիի գանձերը», «Վրաստանի եկեղեցական գանձարանը», «Քութայիսի թանգարանային գրությունների նկարագրություն», «Քութայիսի թանգարանից անտիկ շրջանի նյութեր» պարբերականները։

## Ֆոնդեր
280px|մինի|Մոցամեցկի աստվածաշունչ XII
280px|մինի|Ոսկե աստվածաշունչ 1502
Թանգարանի ֆոնդերը ներկայումս կազմում են 190, 988 ցուցանմուշ, էքսպոզիցիաներում ներկայացված են պատմության առարկաներ՝ սկսած քարի և բրոնզի դարերից․ գրեթե ամբողջ արևմտյան Վրաստանում հնագիտական արշավների աշխատանքի արդյունքները, ինչպես նաև անտիկ շրջանի ու վաղ միջնադարի նշանակալի հավաքածուները։

Տղամարդու բրոնզե եզակի քանդակը հայտնաբերվել է Ֆերսաթի գյուղի մոտ, Գեգութիից բրոնզե աղջկա քանդակ։ Դրամագիտական հավաքածուից առանձնանաում է 5–րդ դարի ունիկումը՝ արծաթե կոլխիդական դիդրահման։ Ինչպես նաև ներկայացված է մ․թ․ա․ 5-3–րդ դարերի կոլխիդական դրահմաներ, Ալեքսանդր Մակեդոնացու նկարներով ստատերներ, Գեորգի III-ի, Թամարայի մետաղադրամները։
Թանգարանում պահպանվում են միջնադարի աշխատանքներ․ արծաթյա ստավրոտեկա և գրակալ (10–րդ դար), Քրիստոսի Ծննդյան և Հարության պատկերներ, Քրիստոսի սրբապատկերը Մոցամետից 11-12–րդ դարերի, 17-18–րդ դարերի ոսկե իրեր։ Ձեռագրերի ֆոնդում կա 800 գիրք՝ հիմնականում արևմտյան Վրաստանից։ Աստվածաշունչ (11–րդ դարի սկզբի), Հովհաննես Քսիլոֆիլիոնիսի ագիոգրաֆիկ հավաքածու–հինգհատորյակը, որը թարգմանվել է վրացերեն (11–րդ դար)։

Թանգարանում պահվում են 8 ձեռագիր «Դյուցազն վագրի կաշվով», Սուլխան-Սաբա Օրբելիանիի ձեռագիրը և Վախթանգ VI–ի ստեղծագործությունները։

Թանգարանի գրադարանում կա ավելի քան 40 հազար գիրք։

## Ծանոթագրություններ

Կատեգորիա:1921 հիմնադրումներ Վրաստանում
Կատեգորիա:1921 հիմնադրված թանգարաններ
Կատեգորիա:Վրաստանի թանգարաններ
Կատեգորիա:Քութայիս
Առաջին ժամադրությունը

**«Առաջին ժամադրությունը»** (), 1960 թվականի խորհրդային գեղարվեստական ֆիլմ։

## Սյուժե
Արձակուրդի ժամանակ լինելով երիտասարդական ճամբարում և տեսնելով մի գեղեցիկ աղջկա՝ Ալեքսեյն իր ընկերոջ մոտ պարծենում է, որ ինքը գնում է իր առաջին ժամադրությանը, և որ նա կամուսնանա իր հետ։ Այնուհետև Ալեքսեյը հանդիպում է նույն աղջկա հետ, որի անունը Վալյա է։ Շուտով Ալյոշան ու Վալյան իսկապես ամուսնանում են, սակայն միմյանց վատ են ճանաչում։ Չնայած նրան, որ Վալյան հազվադեպ սիրալիր ու բարի աղջիկ է, նրանց միջև սկսվում են տարաձանություններ և վեճեր, որոնք հանգեցնում են նրանց բաժանմանը։ Շուտով մահանում է Վալյայի ծառայակից Տոնյան, որի երկու փոքր երեխաները մնում են առանց խնամակալի։ Վալյան սկսում է հոգ տանել նրանց մասին։ Եվ միայն այդ երեխաների հոգսերը նրան օգնում են մոռանալ իր անձնական ձախորդությունները, իսկ Ալյոշային՝ իսկապես ճանաչել և հասկանալ իր կնոջը։

## Դերերում
* Լիդիա Շապորենկո – *Վալենտինա Կալիտինա*
* Գեորգի Յումատով – *Ալեքսեյ Սավելև*
* Վալենտին Գրաչյով – *Միտյա Կազակով*
* Աֆանասի Կոչետկով – *Պավել Նիկոլաևիչ Սմուրով*
* Օլգա Մարկինա – *Նաստյա Սմուրովա*
* Անդրեյ Լադինին – *Ժենյա, երաժիշտ*
* Տատյանա Պելտցեր – *Մարգարիտա Միխայլովնա*
* Նինա Մենշիկովա – *Անտոնինա Սմուրովա, Պավել Նիկոլաևիչի կինը*
* Ելենա Վոլսկայա – *Կատյա, Սմուրովների հարևանուհին*
* Նինա Շորինա – *Վիոլետա Մակարովա, երկրորդ կուրսի ուսանողուհի*
* Նինա Կրաչկովսկայա – *Ռայեչկա*
* Պավել Բորիսկին – *Շուրիկ Սմուրով'
* Վիտալի Բոնդարև – *Պավլիկ Սմուրով''

## Նկարահանող խումբ
* Ռեժիսոր՝ Իսկրա Բաբիչ
* Սցենարի հեղինակ՝ Տատյանա Սիտինա
* Օպերատոր՝ Անտոնինա Էգինա
* Կոմպոզիտոր՝ Ալեքսեյ Մուրավյովա
* Երգերի տեքստերի հեղինակ՝ Գարոլդ Ռեգիստան
* Բեմադրող նկարիչներ՝ Առնոլդ Վայսֆելդ, Նիկոլայ Մարկին
* Հագուստների նկարիչ՝ Լիդիա Նովի

## Ծանոթագրություններ

## Արտաքին հղումներ
* «Մոսֆիլմ»

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Ռոբինզոն Կրուզո (ֆիլմ, 2003)

«**Ռոբինզոն Կրուզո**» (), Ֆրանսիայի, Մեծ Բրիտանիայի և Կանադայի համատեղ արտադրության արկածային հեռուստաֆիլմ, որը նկարահանվել է Դանիել Դեֆոյի համանուն վեպի մոտիվներով և թողարկվել է 2003 թվականին։

## Սյուժե
Ֆիլմի սյուժեն ունի էական տարբերություններ Դանիել Դեֆոյի օրիգինալ գրքից։

Ռոբինզոնը ծնողների հետ ապրել է մինչև 18 տարեկանը։  Նա երկար ժամանակ համոզում էր հորը, որ իրեն թողնեն գնալ շուրջերկրյա նավարկություն, քանի որ դա Կրուզոյի ամենամեծ երազանքն էր։ Դրանից հետո նրան թույլ են տալիս։ Ռոբինզոն Կրուզոն Բրազիլիայում շաքարի պլանտացիայի 60-ամյա սեփականատեր է։ Նավի վրա խռովություն է բարձրանում, և ինչից հետո նրան ափ են իջեցնում անմարդաբնակ կղզում։ Հաջորդ օրը նավը ընկնում է փոթորկի մեջ և խորտակվում նույն կղզու մոտ։ Նավի մնացորդների մեջ Ռոբինզոնը գտնում է իրեն անհրաժեշտ կենցաղային իրեր և Վեներա շանը, որը նավով ճամփորդում էր իր հետ։

Ռոբինզոնը կարգավորում է իր կենցաղը։ Շունը սատկում է ուժեղ ջրհեղեղի ժամանակ։

Որոշ ժամանակ անց կղզի են ժամանում վայրենիներ, որպեսզի այնտեղ ուտեն ուրիշ ցեղի ռազմիկի։ Ռոբինզոնը փրկում է վայրենուն և նրան սովորեցնում իր լեզուն՝ տալով նրան Ուրբաթ անունը։

Ի տարբերություն գրքի բուն սյուժեի՝ այս ֆիլմում Ռոբինզոնը գտնվել է կղզում ոչ թե 28, այլ ընդամենը 15 տարի։

## Դերերում

## Թողարկում տեսաերիզով
Արտոնագրված DVD-ով ֆիլմը թողարկել է «CP Digital» ընկերությունը։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2003 ֆիլմեր
Կատեգորիա:Արկածային ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Բրիտանական արկածային ֆիլմեր
Կատեգորիա:Բրիտանական ֆիլմեր
Կատեգորիա:Դրամա ֆիլմեր
Կատեգորիա:Կանադական արկածային ֆիլմեր
Կատեգորիա:Կանադական ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական ֆիլմեր
Ուոլթեր Թևիս

**Ուոլթեր Սթոուն Թևիս** (, ), ամերիկացի ֆանտաստ գրող։

## Կենսագրություն
Ուոլթեր Թևիսը ծնվել է Սան Ֆրանցիսկոյում և մեծացել Սանսեթ շրջանում։ Տասը տարեկանում ծնողները ստիպված են եղել նրան մեկ տարով հանձնել Սթենֆորդի մանկական առողջարան, իսկ իրենք գնացել են Կենտուկի նահանգի Մեդիսոն շրջան, որտեղ ընտանիքը հողամաս է ստացել։ Երբ Ուոլթերը 11 տարեկան էր, նա ինքնուրույն գնացքով եկել է ծնողների մոտ։

Երկրորդ աշխարհամարտի ավարտին 17-ամյա Թևիսը Խաղաղ օվկիանոսում ծառայել է որպես ԱՄՆ ռազմածովային ուժերի «Գամիլտոն» նավակողի հյուսնի օգնական։ Ծառայությունն ավարտելուց հետո՝ 1945 թվականին, ավարտել է դպրոցը և ընդունվել Կենտուկիի համալսարան։ Այնտեղ նա ստացել է անգլերեն գրականության բակալավրի և մագիստրոսի աստիճան։ Ուսման ժամանակ Թևիսն աշխատել է բիլիարդի սրահում և նույնիսկ պատմվածք գրել բիլիարդի մասին՝ «The Big Hustle», որը հրատարակվել է 1955 թվականին «Collier's» ամսագրում։

Թևիսի պատմվածքները հայտնվել են նաև «Cosmopolitan», «Esquire», «Galaxy Science Fiction», «Playboy», «Redbook» և «Saturday Evening Post» ամսագրերում։

Թևիսի անդրանիկ վեպը՝ «*The Hustler*», լույս է տեսել 1959 թվականին։ Դրան հաջորդել է 1953 թվականին հրատարակված «*The Man Who Fell to Earth*» վեպը։ 1965 թվականից մինչև 1978 թվականը Թևիսն Օհայոյի համալսարանում դասավանդել է անգլերեն գրականություն և ստեղծագործական գրարվեստ։

Թևիսի վեց վեպերից երեքն էկրանավորվել է։ 2020 թվականին Նեթֆլիքս սթրիմինգային ծառայությունն էկրանավորել է 1989 թվականին գրված «Թագուհու գամբիտը» վեպը և նկարահանել 7 սերիայից բաղկացած մինի սերիալ։

1984 թվականին Թևիսը մահացել է թոքի քաղցկեղից և թաղվել Ռիչմոնդում (Կենտուկի նահանգ)։

## Էկրանավորումներ
* Խաբեբան
* Փողի գույնը
* Մարդը, որն ընկել է երկրի վրա
* Թագուհու գամբիտը

## Ծանոթագրություններ

## Արտաքին հղումներ
* Պաշտոնական կայք
* Ուոլթեր Թևիսը «Ֆանտաստիկայի լաբորատորիայի» կայքում

Կատեգորիա:Ամերիկացի ֆանտաստ գրողներ
Կատեգորիա:Թոքի քաղցկեղից մահացածներ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Նյու Յորք նահանգում մահացածներ
Կատեգորիա:Օհայոյի համալսարանի շրջանավարտներ
Կատեգորիա:20-րդ դարի ամերիկացի տղամարդ գրողներ
Երևակայության խաղ

**«Երևակայության խաղ»** (բելառուս․՝ *Гульня ўяўлення*), կինոֆիլմ, որը թողարկվել է   1995 թվականին «Բելառուսֆիլմ» կինոստուդիայում։ Նկարահանվել է Էմիլ Բրագինսկու  համանուն պիեսի հիման վրա։

## Սյուժե
Անտոշինների ընտանիքին չի հաջողվել պահպանել սերը 20 տարվա համատեղ կյանքից հետո։ Կինը ամուսնուն ծանոթացնում է իր ընկերուհու հետ, որպեսզի նա այնքան էլ չտարվի  և սխալ չգործի։

## Դերերում
* Յուլյա Վիսոցկայա – *Ժենյա*
* Իգոր Կոստոլևսկի – *Պավել Անտոշին*
* Լյուբով Պոլիշչուկ – *Ռիտա*
* Իրինա Սելեզնյովա – *Լարիսա*
* Անժելիկա Պտաշուկ – *Լարիսայի ընկերուհին*
* Ստեֆանիա Ստանյուտա – *գլխարկով պառավ*
* Ալեքսանդր Ֆիլիպենկո – *Լամպասով*

## Նկարահանող խումբ
* Սցենարի հեղինակ՝ Էմիլ Բրագինսկի
* Բեմադրող ռեժիսոր՝ Միխայիլ Պտաշուկ
* Պրոդյուսերներ՝ Վլադիմիր Եսինով, Լյուդմիլա Տիմոշենկո, Եվգենի Կրավցով
* Բեմադրող օպերատոր՝ Վլադիմիր Սպորիշկով
* Կոմպոզիտոր՝ Մաքսիմ Լեոնիդով
* Բեմադրող նկարիչ՝ Ալեքսանդր Չերտովիչ
* Հնչյունային ռեժիսոր՝ Սերգեյ Չուպրով

## Ծանոթագրություններ

## Գրականություն
* *Истомина Е*. Игра воображения! Ау, где ты?..: О фильме «Игра воображения» // Искусство кино. — 1996. — № 6. — С. 52—53.
* *Шумяцкая О.* Рейтинг: О новых российских фильмах «Одинокий игрок», «Сын за отца», «Игра воображения» // Экран. — 1996. — № 3—4. — С. 9.

Կատեգորիա:1995 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Խորհրդային կինոկատակերգություններ
Կատեգորիա:Բելառուսական ֆիլմեր
Կատեգորիա:Բնօրինակում անաղբյուր հոդվածներ